Richard Tammemägi

Richard Tammemägi (14. detsember 1906 Kuigatsi, Valgamaa – 14. november 1942 Gattšina) oli Eesti ja Saksa sõjaväelane (kapten).

Richard Tammemägi teenis Auto-Tankirügemendis, 1933. aastal ülendati ta leitnandiks.

Õppis aastast 1934 ja lõpetas 1937. aastal Kõrgema Sõjakooli juhtimise ja staabiteenistuse ala ja oli samast aastast Vabadussõja Ajaloo Komitee Töökomisjoni kaastööline.

1940. aastal ülendati ta kapteniks, kapten Richard Tammemägi  töötas Sõjavägede staabis. 

Eesti sõjaväe kujundamisel Punaarmee 22. Eesti Territoriaalseks Laskurkorpuseks, jätkas teenistust 108. luurepataljonis.

1941. aasta suvel lahkus ta 182. Eesti Laskurdiviisi luurepataljonist, organiseeris Kuigatsi valla omakaitse ja oli selle ülem. 2. augustil 1941 määras major Friedrich Kurg oma käskkirjaga ta Omakaitse staabiülemaks. Augusti lõpus formeeriti Tammemäe juhtimisel 182. Eesti julgestusgrupp. 1942. aasta oktoobris organiseeriti julgestusgrupp ümber 659. Idapataljoniks, mille ülem oli Tammemägi kuni surmani sama aasta novembris. 

14. novembril 1942 sõitsid lumetormis Saksa soomusrongi allaKapten R. Tammemägi 1-sel surma-aastapäeval, Rindeleht, 20 november 1943 ja hukkusid pataljoniülem Richard Tammemägi ja dresiinijuht, raskelt said vigastada saksa sideohvitser R. Link ja kapral Luik, tervelt pääses aga leitnant U. Põld.

Richard Tammemägi on maetud Gattšina Saksa kangelaskalmistule.

Viited

Välislingid
  Sõjamuuseumi ohvitseride andmekogu

Kategooria:Sõjavägede Staabi koosseis
Kategooria:Eesti soomusauto- ja tankiväeosade koosseis
Kategooria:Eesti sõjaväelased Saksa sõjaväes Teises maailmasõjas
Kategooria:Sündinud 1906
Kategooria:Surnud 1942